Nici vorbă de recesiune: INS anunţă că economia a crescut cu 6,5% în T1 2022, faţă de perioada similară din 2021.
După o creștere puternică în 2021, economia României urmează să încetinească până la 2,6 % în 2022. Ritmul inflației s-a accelerat de la începutul anului 2021, ajungând de la 4,6 % în ultimul trimestru din 2021 la 6,1 % în primul trimestru din 2022. Inflația din zona euro este estimată la 6,1 % în 2022, ea urmând să scadă la 2,7 % în 2023.
România a avut în primul trimestru o creştere economică de 6,5% faţă de perioada similară din 2021, în timp ce comparativ ultimul trimestru din 2021 PIB-ul a crescut în T1 cu 5,2%, a anunţat marţi INS. Ritmul anual de creştere din T1 2022 este mai mare decât cel din T4 2021, când economia a urcat cu 2,4%. La nivelul anului 2021, PIB-ul a avut un plus de 5,9%.Şi ritmul de creştere trimestrială a accelerat la începutul lui 2022, după un avans de doar 1% în T4 2021 faţă de T3 2021.Comisia Europeană a anunţat luni, în prognoza de primăvară, că a redus aproape la jumătate estimările privind creşterea economică a României în 2022, la 2,6%, de la 4,2% cât estimase în februarie, înainte de izbucnirea conflictului din Ucraina.La începutul lunii mai, Comisia Naţională de Prognoză a revizuit tot în jos estimările privind creşterea economică din acest an, la 2,9%, faţă de 4,3% cât estima în iarnă, dar în termeni nominali, valoarea PIB în 2022 a fost majorată de la 1.314 miliarde lei la 1.327 miliarde lei.Tot în mai, Banca Europeană pentru Reconstrucţie şi Dezvoltare (BERD) a anunţat că se aşteaptă la un avans de 2,5% în acest an pentru România, iar FMI şi-a revizuit de asemenea previziunile de la 4,8% cât estima în toamnă până la 2,2%.În 2021, în economia Uniunii au fost create peste 5,2 milioane de locuri de muncă, ceea ce a atras un număr suplimentar de aproape 3,5 milioane de persoane pe piața muncii. În plus, numărul șomerilor a scăzut cu aproape 1,8 milioane de persoane. Ratele șomajului la finele anului 2021 au scăzut sub nivelurile record anterioare.